बहुमत की लड़ाई, कर्नाटक विधानसभा का सत्र आज से  
पहले अयोग्य ठहराए गए 16 बागी विधायकों को सुप्रीम कोर्ट से योग्य करार दिए जाने के बाद यह सत्र हो रहा है।
कर्नाटक की येदियुरप्पा सरकार अपना बहुमत साबित करने के लिए बृहस्पतिवार को विधानसभा में विश्वास प्रस्ताव ला रही है। कर्नाटक विधानसभा का 10 दिनों का सत्र आज से शुरू हो रहा है। पहले अयोग्य ठहराए गए 16 बागी विधायकों को सुप्रीम कोर्ट से योग्य करार दिए जाने के बाद यह सत्र हो रहा है। लेकिन कांग्रेस और जेडीएस स्पीकर केजी बोपैया को हटाने की मांग कर रहे हैं। स्पीकर ने पद छोड़ने से साफ इनकार किया है। इसे लेकर जेडीएस ने पहले ही ऐलान कर दिया है कि उसके 26 विधायक इस सत्र में हिस्सा नहीं लेंगे लेकिन कांग्रेस ने अभी रणनीति का खुलासा नहीं किया है कि वो सत्र में शामिल होगी या जेडीएस की तरह बायकॉट करेगी।